wickkiey/tamil-wikipedia-chunked huggingface dataset:
# சீலா தீக்சித்

**ஷீலா தீட்சித்** (*Sheila Dikshit*) (31 மார்ச் 1938 - 20 சூலை 2019) என்பவர் இந்திய அரசியல்வாதியும் 1998 ஆம் ஆண்டு முதல் 2013 வரை தொடர்ந்து 15 ஆண்டுகள் தில்லியின் முதலமைச்சராக பதவியில் இருந்தவரும் ஆவார். இவர் இந்திய தேசிய காங்கிரஸ் கட்சியைச் சேர்ந்தவர். டிசம்பர் 2013ம் ஆண்டு நடந்த சட்டமன்ற தேர்தலில் இவர் ஆம் ஆத்மி கட்சியின் முதல்வர் வேட்பாளரான அரவிந்த் கெஜ்ரிவாலிடம் தன் சொந்தத் தொகுதியில் தோல்வியுற்றார்.பிறகு ஷீலா தீக்சித், மார்ச் 2014 முதல் ஆகத்து 2014 வரை கேரள மாநில ஆளுநராகப் பதவி வகித்தார்.
# சீலா தீக்சித்

## ஆரம்பகால வாழ்க்கை

பஞ்சாப் மாநிலம் காபுர்தாலாவில் ஷீலா திக்ஷித் பிறந்தார். தனது பள்ளிக் கல்வியை புது தில்லியில் உள்ள கான்வெண்ட் ஆப் ஜீசஸ் அண்ட் மேரி பள்ளியிலும், பிறகு தில்லி பல்கலைக்கழகத்தின் மிராந்தா ஹவுஸ் கல்லூரியிலும் பயின்று முதுகலைப் பட்டம் பெற்றார். தில்லி பல்கலைக்கழகத்தில் தத்துவத்திற்கான முனைவர் பட்டம் பெற்றுள்ளார். உத்தரப் பிரதேச மாநிலம் உன்னோ மாவட்டத்தின் உகு கிராமத்தைச் சேர்ந்த புகழ் பெற்ற சுதந்திர போராட்டத் தியாகியும் முன்னாள் ஆளுநர் மற்றும் மத்திய மந்திரியுமான உமாசங்கர் திக்ஷித் குடும்பத்தைச் சேர்ந்த வினோத் தீக்சித்தைத் திருமணம் செய்து கொண்டார். இவரது காலம் சென்ற கணவர் மதிப்பு மிக்க இந்திய ஆட்சிப்பணி சேவை அதிகாரியாவார். இவருக்கு காங்கிரஸ் கட்சிக்காக கிழக்கு தில்லியிலிருந்து நாடாளுமன்றத்தின் 15வது மக்களவைக்குத் தேர்ந்தெடுக்கப்பட்ட சந்தீப் திக்ஷித் என்ற மகனும், லத்திகா சையத் என்ற மகளும் உள்ளனர்.
# சீலா தீக்சித்

## அரசியல் வாழ்க்கை

1984 மற்றும் 1989 ஆம் ஆண்டுகளுக்கு இடைப்பட்ட காலங்களில் உத்தரப் பிரதேசம் கானூஜ் மக்களவை தொகுதியின் பிரதிநிதியாக ஷீலா இருந்தார். நாடாளுமன்றத்தின் உறுப்பினராகப் பணியாற்றிய இவர் மக்களவையின் மதிப்பீட்டு செயற்குழுவிலும் பணியாற்றினார். இந்தியாவின் நாற்பதாவது சுதந்திர தின நினைவு விழாவின் செயலாக்க செயற்குழு மற்றும் ஜவஹர்லால் நேருவின் நூற்றாண்டு நினைவு விழாவிலும் முனைவர் திக்ஷித் தலைவராக இருந்தார். பெண்களின் நிலைக்கான ஐக்கிய நாடுகள் ஆணையத்தில் இந்தியாவின் பிரதிநிதியாக ஐந்து ஆண்டுகள் (1984-1989) பணியாற்றினார். காங்கிரஸ் செயற்குழுவின் தில்லி பகுதித் தலைவராகப் பணியாற்றி 1998 ஆம் ஆண்டு நடைபெற்ற சட்டமன்ற தேர்தலில் காங்கிரஸ் கட்சியை வெற்றி பெறவைத்தார்.  
மத்திய அமைச்சராக 1986-1989 களில் பணியாற்றினார், முதலில் நாடாளுமன்ற விவகாரங்கள் துறையின் சார் அமைச்சராகப் பிறகு பிரதம மந்திரி அலுவலகத்தின் சார் அமைச்சராகவும் பணியாற்றினார். உலக மேயர் விருதுக்காக 2008 ஆம் ஆண்டு பரிந்துரைக்கப்பட்டார். தில்லியின் முதல் மந்திரியாகத் திக்ஷித் பணியாற்றியபோது 2008 ஆம் ஆண்டு ஜூலை 12 அன்று இந்திய பத்திரிகையாளர் சங்கத்திலிருந்து சிறந்த முதல் மந்திரிக்கான விருது பெற்றார். 2009 ஆம் ஆண்டு NDTV வழங்கும் அந்த ஆண்டின் சிறந்த அரசியல்வாதி விருதையும் பெற்றார்.
# சீலா தீக்சித்

## பங்களிப்புகள்

இந்தியாவின் பிரதிநிதியாகப் பெண்களின் நிலைக்கான ஐ.நா (U.N.) ஆணையத்தில் ஐந்து ஆண்டுகாலம் (1984 - 89) பணியாற்றினார். உத்தரப் பிரதேசத்தில், பெண்களுக்கு எதிராக இழைக்கப்படும் அட்டூழியங்களுக்கு எதிரான போராட்டத்திற்கு தலைமை தாங்கியதற்காக 1990 ஆம் ஆண்டு ஆகஸ்ட் மாதத்தில் 23 நாட்கள் இவரும் இவரது சகபணியாளர்கள் 82 பேரும் மாநில அரசால் சிறையில் அடைக்கப்பட்டனர். இக்கைது சம்பவத்தினால் தூண்டப்பட்ட ஆயிரக்கணக்கான உத்தரப் பிரதேச மக்கள் தாங்களும் இயக்கத்தில் பங்கு கொண்டு கைது செய்யப்பட்டனர். அதற்கு முன்னதாக 1970களில் தொடக்கத்தில் இளம் பெண்கள் சங்கத்தின் தலைவராக இருந்தபோது வேலை செய்யும் பெண்களுக்காகத் தில்லியில் இரண்டு விடுதிகள் உருவாகக் காரணமாக இருந்தார்.  
இவர் இந்திரா காந்தி நினைவு அறக்கட்டளையின் செயலாளராகவும் உள்ளார். சர்வதேச புரிந்துணர்வு மேம்பாட்டில் அந்த அறக்கட்டளை முதன்மையான பங்கு வகித்தது. அவ்வறக்கட்டளை அமைதி, ஆயுத ஒழிப்பு மற்றும் மேம்பாட்டுக்கான இந்திராகாந்தி விருதை வழங்குகிறது, மேலும் சர்வதேச விவகாரங்களுக்கான மாநாடுகளையும் நடத்துகிறது.
# சீலா தீக்சித்

## இணைப்புகள்

- அதிகாரப்பூர்வமான வாழ்க்கைக் குறிப்பு, தில்லி அரசின் வலைத்தளம்
- நகரமேயர்களின் வாழ்க்கைக் குறிப்பு  
|-  
|-  
|-
# அக்சரதாம் (தில்லி)

**அக்சர்தாம்** (, தேவநாகரி: दिल्ली अक्षरधाम) இந்தியாவின் உத்தர பிரதேச மாநிலத்தின் கௌதம புத்தா நகர் மாவட்டத்தின் நிர்வாகத் தலைமையிட நகரமான நொய்டாவில் உள்ள ஓர் இந்துக் கோயில் வளாகமாகும். இது *தில்லி அக்சர்தாம்* அல்லது *சுவாமி நாராயணன் அக்சர்தாம்* என்றும் குறிப்பிடப்படுகிறது. இது புது தில்லியிலிருந்து 8 கி.மீ. தொலைவில் உள்ளது. புது தில்லி இரயில் நிலையத்திலிருந்து அக்சர்தாம் செல்ல மெட்ரோ இரயில் வசதி உள்ளது.  
இவ்வளாகமானது ஆயிரக்கணக்கான ஆண்டுகள் பாரம்பரியமுடைய இந்திய பண்பாட்டையும் இந்து பண்பாட்டையும் கட்டடக்கலையையும் ஆன்மீகத்தையும் வெளிப்படுத்துகிறது. இக்கட்டடத்துக்கு போச்சாசன்வாசி ஸ்ரீ அக்சர் புருசோத்தம் சுவாமிநாராயணன் சன்சுதாவின் மதத் தலைவர் பிரமுக் சுவாமி மகாராஜ் உயிர்ப்பூட்டியவராவார். இவரின் 3,000 தொண்டர்களும் 7,000 கைவினைத்தொழிலாளர்களும் அக்சர்தாம் கட்ட உதவினார்கள்.  
தில்லிக்கு வருகைதரும் அனைத்து சுற்றுலாப் பயணிகளிலும் கிட்டத்தட்ட 70 சதவீதமானவர்களைக் கவருகின்ற இக்கோயில், 6 நவம்பர் 2005 அன்று அதிகாரப்பூர்வமாகத் திறக்கப்பட்டது. வளாகத்தின் மையத்திலுள்ள நினைவுச்சின்னம் வாஸ்து சாத்திரத்தையும் பஞ்சாட்சர சாத்திரத்தையும் சார்ந்து கட்டப்பட்டது. வளாகமானது முழுவதும் கல்லால் செதுக்கப்பட்ட பெரிய மைய கோவிலையும், சுவாமிநாராயணன் வாழ்க்கை மற்றும் இந்திய வரலாறு ஆகியவற்றின் சம்பவங்கள் பற்றிய பொருட்காட்சிகள், இன்னிசை நீர்த்தாரைகள், பெரிய இயற்கைக்காட்சியமைப்புத் தோட்டம் ஆகியவற்றை உருவகப்படுத்துகிறது.
# அக்சரதாம் (தில்லி)

## நினைவுச்சின்னம்

வளாகத்தின் மையத்தில் அமைந்துள்ள முதன்மை நினைவுச்சின்னத்தில் உயரம், அகலம் மற்றும் நீளம் உள்ளது, நுனி முதல் அடிவரை தாவரம், விலங்கு, நாட்டியக்காரர்கள், இசைக் கலைஞர்கள் மற்றும் தெய்வங்கள் ஆகியவற்றின் விவரங்கள் செதுக்கப்பட்டிருக்கும்.
இக் கட்டடம் புராதன இந்துமத வேதத்தின்படி வடிவமைக்கப்பட்டது, இது இந்தியா முழுவதிலுமிருந்தும் பெறப்பட்ட கட்டடக்கலை பாணிகளின் கலவையை வெளிப்படுத்துகிறது. எஃகு அல்லது திண்காரை பயன்படுத்தப்படாமல் முழுவதுமாக ராஜஸ்தான் மாநில இளஞ்சிவப்பு மணற்பாறை மற்றும் இத்தாலிய கர்ரரா சலவைக்கல் ஆகியவற்றால் கட்டப்பட்டது. நினைவுச்சின்னமானது 234 அலங்காரமாகச் செதுக்கப்பட்ட தூண்கள், ஒன்பது குவிமாடங்கள், இந்துசமயத்தின் சாதுக்கள், பக்தர்கள், ஆச்சாரியார்களின் 20,000 மூர்த்திகளின் சிலைகளையும் கொண்டுள்ளது.  
நினைவுச்சின்னத்தில், மத்திய குவிமாடத்துக்குக் கீழாக உயரமான சுவாமிநாராயணன் சிலை உள்ளது. சமய உட்பிரிவினைச் சார்ந்த குருமார்களின் அதேபோன்ற சிலைகள் சுற்றிலும் சூழ அமைக்கப்பட்டுள்ளன.. ஒவ்வொரு மூர்த்தியும் இந்து மரபுப்படி பஞ்சலோகம் என்ற ஐந்து உலோகங்களால் ஆக்கப்பட்டது. மத்திய நினைவுச்சின்னத்திடையே சீதை-ராமன், ராதா-கிருஷ்ணன், சிவன்-பார்வதி, இலட்சுமி-நராயணன் போன்ற பிற இந்துக்களுடைய தெய்வங்களின் சிலைகளும் அமைந்துள்ளன. இந்த கூடம் உலகின் மிகச்சிறிய அசையக்கூடிய எந்திர மனிதனை சுவாமிநாராயணனின் குழந்தை வடிவமான கன்சியாம் மகாராஜ் வடிவில் உருவகப்படுத்துகிறது.
# அக்சரதாம் (தில்லி)

## நினைவுச்சின்னம்

### திரையரங்கு

'நீல்கண்ட கல்யாண் யாத்ரா' எனப் பெயரிடப்பட்ட திரையரங்க மாளிகையிலுள்ள திரை தில்லியின் முதலாவதும் ஒன்றேயொன்றுமான பெரிய வடிவமைப்புத் திரையாகும். இது க்கு அளவுடையது. இந்தியா முழுவதுமாக சுவாமிநாராயணன் தனது பதின்பருவத்தில் மேற்கொண்ட ஏழு ஆண்டுகால யாத்திரையை *நீல்கண்ட யாத்ரா* வளாகத்துக்கென சிறப்பாக அதிகாரமளிக்கப்பட்ட திரைப்படத்தை திரையரங்கு காண்பிக்கிறது. இத்திரைப்படத்தின் சர்வதேச பதிப்பான *மிஸ்டிக் இண்டியா* என்பது ஐமேக்ஸ் திரையரங்குகளிலும் உலகளாவிய பிரமாண்ட திரையரங்குகளிலும் 2005 ஆம் ஆண்டில் வெளியிடப்பட்டது. நீல்கண்ட் வர்ணியின் உயரமான ஒரு பித்தளைச் சிலை திரையரங்குக்கு வெளியே அமைக்கப்பட்டுள்ளது.
# அக்சரதாம் (தில்லி)

## நினைவுச்சின்னம்

### இன்னிசை நீர்தாரை

யக்ஞ புருச குந்த் எனப்படுகின்ற இன்னிசைநீர்தாரையானது இந்தியாவின் மிகப்பெரிய படிக் கிணறு ஆகும். இது பாரம்பரிய வேள்வித் தீக்குள் படிகளின் மிகவும் பெரிய வரிசையை உருவகப்படுத்துகிறது. பகல் வேளைகளில், வளாகத்துக்கு வருகை தருபவர்கள் ஓய்வெடுப்பதற்கான இடத்தை வழங்குகின்றது, இரவில் அதே படிக்கட்டுகளில் அமர்ந்துள்ள பார்வையாளருக்கு வாழ்க்கை வட்டத்தை பிரதிநிதித்துவப்படுத்தும் இன்னிசை நீர்தாரையானது நடத்தப்படுகின்றது. இந்து அமைப்பின் நிறுவனரான சாத்திரி மகாராஜுக்குப் பின்னர் நீர்தாரைக்குப் பெயரிடப்பட்டது. இந்த நீர்தாரையின் அளவு க்கு மற்றும் 2,870 படிக்கட்டுகள் மற்றும் 108 சிறிய சிறு கோயில்கள் உள்ளன. இதன் மையத்தில் 8 இதழ்களுடைய தாமரை வடிவான வேள்வித் தீ அமைந்துள்ளது. இது பஞ்சாட்சர ஆகமத்தின்படி வடிவமைக்கப்பட்டது.
# அக்சரதாம் (தில்லி)

## நினைவுச்சின்னம்

### படகுச் சவாரி

சன்ஸ்க்ருதி விகார் எனப் பெயரிடப்பட்டுள்ள படகுச் சவாரியானது அங்கு வருகை தருபவர்களை கிட்டத்தட்ட 12 நிமிடங்களில் இந்தியவரலாற்றில் 10,000 ஆண்டுகள் வழியாக அழைத்துச் செல்கிறது. வருகையாளர்கள் மயில் போன்ற வடிவத்தில் சிறப்பாக அமைக்கப்பட்ட படகுகளில் அமர்ந்து, செயற்கையாக அமைக்கப்பட்டுள்ள ஆற்றில் தமது பயணத்தைத் தொடருவர். இது தட்சசீலா, உலகின் முதலாவது பல்கலைக்கழகம், வேதியியல் ஆய்வுகூடங்கள், புராதன மருத்துவமனைகள் மற்றும் கடைத் தெருக்கள் ஆகியவற்றின் மாதிரிகளைக் கடந்து, கடைசியாக இந்தியாவின் எதிர்காலத்துக்கான நம்பிக்கையை வெளிக்காட்டும் செய்தியுடன் நிறைவுபெறும்.
# அக்சரதாம் (தில்லி)

## நினைவுச்சின்னம்

### இந்தியத் தோட்டம்

பாரத் உபவான் எனவும் அழைக்கப்படும் இத் தோட்டத்தில் தழையால் அலங்கரிக்கப்பட்ட புல்வெளிகள், மரங்கள் மற்றும் புதர்கள் உள்ளன. இந்தத் தோட்டத்தில் இந்தியாவின் பண்பாடு மற்றும் வரலாற்றுக்குப் பங்களித்தவர்களின் பித்தளை சிற்பங்கள் வரிசையாக இருக்கும். இந்தச் சிற்பங்களில் சிறுவர்கள், பெண்கள், தேசியச் சின்னங்கள், சுதந்திரப் போராளிகள் மற்றும் இந்தியப் போர்வீரர்கள் ஆகியன உள்ளடங்கும். இந்த உருவங்களில், மகாத்மா காந்தி போன்ற தேசியச் சின்னங்களே அதிகளவின் கவனிக்கக்கூடிய உருவங்கள்.
# அக்சரதாம் (தில்லி)

## நினைவுச்சின்னம்

### பிற அம்சங்கள்

#### யோகி இருதய கமலம் (Yogi Hraday Kamal)

மேலிருந்து பார்க்கும்போது ஒரு தாமரை போன்ற வடிவிலுள்ள மூழ்கிய தோட்டமானது, ஷேக்ஸ்பியர் மற்றும் மார்டின் லூதர் கிங் ஆகியோரிலிருந்து சுவாமி விவேகானந்தா மற்றும் சுவாமிநாராயணன் வரையான உலக அறிவுமேதைகளின் மேற்கோள்கள் பொறிக்கப்பட்ட பெரிய கற்களை உருப்படுத்திக் காட்டுகிறது.
# அக்சரதாம் (தில்லி)

## நினைவுச்சின்னம்

### பிற அம்சங்கள்

#### நாராயண் ஏரி (Narayan Sarovar)

நாராயண சரோவர் என்பது முதன்மையான நினைவுச்சின்னத்தைச் சூழவுள்ள ஒரு ஏரியாகும். இந்த ஏரியில் 151 ஆறுகளிலும் ஏரிகளிலும் எடுத்து வரப்பட்டபுனித நீர் கலக்கப்பட்டுள்ளது. மானசரோவர் நீரும் இதிலுள்ளதாக நம்பப்படுகிறது. இவை சுவாமிநாராயணனால் புனிதமாக்கப்பட்டவை என நம்பப்படுகிறது. நாராயணன் சரோவரைச் சூழ 108 இறைவனின் பெயர்களைக் குறிக்கின்ற 108 கௌமுக்குகள் (gaumukhs) உள்ளன, இவற்றிலிருந்தே புனித நீர் முன்னே வழங்கப்படும்.
# அக்சரதாம் (தில்லி)

## நினைவுச்சின்னம்

### பிற அம்சங்கள்

#### பிரேம்வதி ஆகாரகிரகம்

பிரேம்வதி ஆகாரகிரகம் அல்லது பிரேம்வதி ஃபூட் கோர்ட் என்பது இந்தியா மஹாராஷ்டிராவிலுள்ள அஜந்தா மற்றும் எல்லோரா குகைகளை மாதிரிகளாக கொண்டு வடிவமைக்கப்பட்ட சைவ உணவகம் கொண்ட ஆயுர்வேத கடைத்தெருவாகும். இந்த உணவகம் பல்வேறு பாரம்பரிய உணவுகளை வழங்குகிறது.
# அக்சரதாம் (தில்லி)

## நினைவுச்சின்னம்

### பிற அம்சங்கள்

#### சமூக அமைதி மற்றும் பயன்பாட்டு ஆராய்ச்சி மையம்

வளாகத்துக்கு உள்ளே அமைந்துள்ள சமூக அமைதி மற்றும் பயன்பாட்டு ஆராய்ச்சிக்கான அக்சர்தாம் மையம் சமூக அமைதி தொடர்பான தலைப்புகளின் ஆராய்ச்சிகளில் ஈடுபடுகிறது. இதன் ஊடாக கல்வியாளர்களும் மாணவர்களும் செயல்முறை சார்ந்த ஆராய்ச்சியை நடத்தலாம். ஆராய்ச்சியாளர்கள் தங்கள் பணித்திட்டங்களைச் செய்துமுடிப்பதற்கும் இம்மையத்துடன் உடன் தங்கள் ஆய்வறிக்கைகளை இணைக்கலாம். கல்வி, மருத்துவ உதவி, பழங்குடி மற்றும் கிராமப்புற நலன், சூழலியல் மற்றும் பண்பாடு ஆகியவை குறித்த ஆய்வுகள் இம்மையத்தில் நடக்கின்றன.
# அக்சரதாம் (தில்லி)

## வரலாறும் வளர்ச்சியும்

### திட்டமிடுதல்

யோகிஜி மாகாராஜின் கனவாக இந்தக் கட்டடம் 1968 ஆம் ஆண்டிலிருந்து திட்டமிடப்பட்டது. அச்சமயத்தில் சுவாமிநாராயணன் சான்ஸ்தாவின் மதத்தலைவராக இருந்த யோகிஜி மகாராஜ், அந்த நேரத்தில் புது தில்லியில் வாழ்ந்த சுவாமிநாராயணனின் சாதுக்களுக்கு யமுனா ஆற்றங்கரைமீது ஒரு பிரமாண்டமான கோவில் கட்டுவதற்கான தனது விருப்பத்தை வெளிப்படுத்தினார். நிலத்தைப் பெறுவதற்கான முயற்சிகள் மேற்கொள்ளப்பட்டன, இருந்தபோதும் மிகச் சிறிய முன்னேற்றமே கண்டது. 1971 ஆம் ஆண்டில் யோகிஜி மகாராஜ் இறந்தார்.  
1982 ஆம் ஆண்டில், யோகிஜி மகாராஜைப் பின் தொடர்ந்து மதத் தலைவராகிய பிரமுக் சுவாமி மகாராஜ் தனது குருவின் கனவை நிறைவேற்ற, தில்லியில் கோயிலைக் கட்டுவதற்கான சாத்தியங்களைக் கவனிக்கும்படி பக்தர்களைத் தூண்டினார். இந்தத் திட்டத்துக்கான ஒரு கோரிக்கையானது டில்லி மேம்பாட்டு ஆணையதிற்கு (DDA) அனுப்பப்பட்டது, மேலும் காசியாபாத், குர்கோவன் மற்றும் பரிதாபாத் உள்ளடங்கலாக பல இடங்கள் பரிந்துரைக்கப்பட்டன. கோயிலை யமுனா ஆற்றங்கரையில் கட்டவேண்டும் என்ற யோகிஜி மகாராஜின் விருப்பங்களைப் பின்பற்றுவதில் பிரமுக் சுவாமி மகாராஜ் உறுதியாக இருந்தார்.  
18 ஆண்டுகளுக்குப் பின்னர், ஏப்ரல் 2000 ஆம் ஆண்டில் தில்லி மேம்பாட்டு ஆணையமானது நிலத்தை வழங்கியது, உத்தரப் பிரதேசம் மாநில அரசாங்கம் இப்பணித்திட்டத்துக்காக வை வழங்கியது. நிலம் பெறப்பட்ட பின்னர், பணிதிட்டத்தின் வெற்றிக்காக, அந்த நிலத்தில் பிரமுக் சுவாமி மகாராஜால் பூமி பூசை செய்யப்பட்டு கோயிலின் கட்டுமானம் 2000 ஆம் ஆண்டு நவம்பர் 8 ஆம் தேதியன்று தொடங்கி, ஐந்து ஆண்டுகளுக்கு இரு நாட்கள் இருக்கும் வேளையில் அக்கட்டுமானம் நிறைவு செய்யப்பட்டு, 2005 ஆம் ஆண்டு நவம்பர் 6 ஆன் தேதியன்று அக்சர்தாம் அதிகாரபூர்வமாகத் திறக்கப்பட்டது.
# அக்சரதாம் (தில்லி)

## வரலாறும் வளர்ச்சியும்

### உருவாக்கம்

அக்சர்தாம் பணித்திட்டத்தை மேற்பார்வை செய்யவென எட்டு சாதுக்கள் அடங்கிய குழு அமர்த்தப்பட்டது. இது உருவாக்கப்பட்டபோது, நினைவுச்சின்னத்தின் கட்டமைப்பின் பலநேரங்களில் பிரமுக் சுவாமி மஹாராஜிடம் ஆலோசனை பெறப்பட்டது. எட்டு சாதுக்களடங்கிய குழுவில் கட்டடக்கலை மற்றும் தெய்வச் சிற்பங்களைச் செதுக்குதல் பற்றிய ஒரு இந்து சமயநூலான பஞ்சாட்சர சாத்திரத்தில் புலமைத்துவம் பெற்றவர்கள் அடங்கியிருந்தனர். இந்த சாதுக்கள் கல் செதுக்கல் பணியையும் எட்டாம் நூற்றாண்டிலிருந்து 12 ஆம் நூற்றாண்டு வரையான காலப்பகுதியில் இருந்த இந்திய சிற்ப வேலைப்பாடு பற்றிய ஆராய்ச்சியையும் கண்காணித்தார்கள். இந்த ஆராய்ச்சியானது அங்கோர்வாட், ஜோத்பூர், பூரி, கொனார்க் போன்ற இடங்களிலும், மேலும் தென்னிந்தியாவிலுள்ள பிற கோயில்களிலும் நடந்தது. சிற்பக்கலைஞர்கள் இடையே வரட்சியால் பாதிக்கப்பட்ட உள்ளூர் விவசாயிகள் மற்றும் 1500 பழங்குடிப் பெண்கள் ஆகியோர் இருந்தனர், இந்தப் பணியால் அவர்களுக்குப் பொருளாதார நன்மை கிடைத்தது. ஆரம்பத்தில் கல் வெட்டும் எந்திரத்தால் செய்யப்பட்ட வேலையானது, பின்னர் விரிவான சிற்பவேலைகள் கையால் செய்யப்பட்டன. ஒவ்வொரு இரவும், கட்டுமானத் தளத்தில் நாலாயிரம் பணியாளர்களும் தொண்டர்களும் வேலைசெய்த அக்சர்தாம்மிற்கு நூற்றுக்கும் அதிகமான ட்ரக் வண்டிகள் அனுப்பப்பட்டன. இந்திய ஜனாதிபதி, ஏ.பி.ஜே. அப்துல் கலாம்,
பிரதம மந்திரி, மன்மோகன் சிங் மற்றும் இந்தியப் நாடாளுமன்ற எதிர்க்கட்சித் தலைவர் லால் கிருஷ்ண அத்வானி ஆகிய 25,000 விருந்தினர்கள் முன்னிலையில் முறைப்படி நாட்டுக்கு அர்ப்பணிக்கப்பட்டது. மத்திய நினைவுச்சின்னத்தைச் சுற்றிப் பார்த்த பின்னர் அதுபற்றி ஜனாதிபதி கலாம், இங்கு அக்சர்தாம் சமூகத்துடன் இணைகிறது என்பதுபற்றி உரை வழங்கினார், மேலும் பின்வருமாறு கூறி உரையை நிறைவு செய்தார்,  
இது சமயரீதியான சகிப்புத்தன்மையில் இடங்காட்டியாக இருக்குமென்று நம்பிக்கை தெரிவித்தும், வளாகத்தின் கட்டடக்கலையைப் புகழ்ந்தும் பிரதம மந்திரி சிங் தனது உரையைத் தொடந்தார்.
# அக்சரதாம் (தில்லி)

## வரலாறும் வளர்ச்சியும்

### 2009 தீ

ஜூன் மாதம் 2009 ஆம் ஆண்டு, நினைவுச்சின்னத்துக்கு உள்ளே ஏற்பட்ட தீவிபத்தில் உயரமான சுவாமிநாராயணன் சிலை உட்பட ஆறு உலோகச் சிலைகள் சேதமாகின. இந்த ஆறு சிலைகளும் மரத்தாலான பீடத்தில் வைக்கப்பட்டிருந்தன, அப்பீடம் தீக்கு இரையாகியது. சிலைகள் தலைகீழாகக் கீழே விழுந்து, நடைபாதையில் உருண்டு சேதமாகின. நினைவுச்சின்னத்தின் குளிரவைக்கும் தொகுதியில் ஏற்பட்ட மின்கசிவு காரணமாக இந்தத் தீ விபத்து உண்டானது. அன்றிலிருந்து நினைவுச்சின்னம் மூடப்பட்டுள்ளது.
# அக்சரதாம் (தில்லி)

## கின்னஸ் உலக சாதனை

17 டிசம்பர் 2007 ஆம் ஆண்டு, அக்சர்தாம் வளாகத்துக்கான மதத் தலைவர் பிரமுக் சுவாமி மாகாராஜுக்கு புதிய உலக சாதனையை முன்வைப்பதற்காக கின்னஸ் உலக சாதனைக்கான அதிகாரபூர்வ உலக சாதனைத் தீர்ப்பாளர் மைக்கேல் வைட்டி இந்தியா, அகமதபாத்துக்குச் சென்றார்.  
இந்த சாதனையானது அக்சர்தாமை *உலகின் மிகப்பெரிய அனைத்தும் கொண்ட இந்துக் கோவில்* என்று முன்வைத்தது.(சான்றிதழ்).  
சான்றிதழில் கூறப்பட்டுள்ளதாவது,  
விருது வழங்கியதை அடுத்து மைக்கேல் வைட்டி, "அக்சர்தாம் விருதுக்குத் தகுதியானது என்று நாங்கள் நம்புவதற்கு முன்னர், அக்சர்தாமின், ஒப்பிடக்கூடிய அளவுள்ள பிற கோயில்களினதும் விரிவான கட்டடக்கலைத் திட்டங்கள் மீது கவனம்செலுத்தவும், அந்த இடங்களுக்குச் சென்று பரிசோதிக்கவும் எங்களுக்கு மூன்று மாத ஆராய்ச்சி தேவைப்பட்டது ..." என்று கூறினார்.
# அக்சரதாம் (தில்லி)

## கின்னஸ் உலக சாதனை

### சர்ச்சைகள்

மதுரையிலுள்ள மீனாட்சி அம்மன் கோயில், ஸ்ரீரங்கத்திலுள்ள ஸ்ரீ ரங்கநாதசுவாமி கோயில் மற்றும் திருவண்ணாமலையிலுள்ள அருணாச்சலேஸ்வரர் கோயில் ஆகிய இந்தியாவின் தமிழ் நாடு மாநிலத்தில் அமைந்துள்ள மூன்று கோயில்களும் அக்சர்தாமை விடப் பெரியவை எனக் கோரப்பட்டுள்ளன. இந்தக் கோயில்களின் தர்மகர்த்தாக்கள் அக்சர்தாமின் கின்னஸ் உலக சாதனையை எதிர்த்துள்ளனர்.  
மதுரையிலுள்ள மீனாட்சி கோயில் நீளமும் அகலமும் கொண்டது. இந்தக் கோயிலின் முழுப் பரப்பளவு ஆக உள்ள நிலையில், ஸ்ரீரங்கத்திலுள்ள ஸ்ரீ ரங்கநாதசுவாமி கோயில் பரப்பையும், திருவண்ணாமலையிலுள்ள அருணாச்சலேஸ்வரர் கோயில் பரப்பையும் கொண்டுள்ளன. கோயில்கள் எனப்படுபவை வணங்குவதற்கான இடங்களே, ஆகவே அங்கு அக்சர்தாமிலுள்ளது போல உணவகங்கள், படகோட்டும் வசதிகள் மற்றும் பிற பொழுதுபோக்கு வசதிகளும் கோயிலின் பகுதியாக இருக்க முடியாது என்று மீனாட்சி கோயிலிலுள்ள அதிகாரிகள் வாதாடியுள்ளனர். உண்மையான கோயிலின் கட்டுமானப் பகுதியானது நிலப்பகுதியைவிடக் கூடுதலான முக்கியமானது என்றும் அவர்கள் வாதாடியுள்ளனர். ஆரவாரத்துக்கிடையில் 1992 ஆம் ஆண்டில் திறக்கப்பட்ட, அக்சர்தாம் காந்திநகர் ஒரு நினைவுச்சின்னம், கண்காட்சிக் கூடங்கள், மிகப்பெரிய தூண்கள், சிந்தனைமிக்க தோட்டங்கள் மற்றும் பெருமளவில் புது தில்லியிலுள்ள நினைவுச்சின்னம் போலவேயான ஒரு உணவகம் ஆகியன அடங்குகின்றன. தில்லியிலுள்ள நினைவுச்சின்னத்தின் கட்டடக்கலையும் சிற்பங்களும் காந்திநகரிலுள்ள நினைவுச்சின்னத்தை ஒத்துள்ளன.  
காந்திநகர் அக்சர்தாம் உலகெங்குமிருந்து மில்லியன் கணக்கான வருகையாளர்களைக் கவர்ந்துள்ளது, இதில் பில் கிளிங்டன் "அக்சர்தாம் இந்தியாவில் மட்டும் தனித்துவமான ஒரு இடம் அல்ல, இது முழு உலகிற்கும் தனித்துவமானது. இது நான் கற்பனை செய்திருந்ததைவிட அதிகளவுக்கு அழகானது. தாஜ் மஹால் என்பது நிச்சயமாக அழகானதுதான், ஆனால் இந்த இடம் அழகுடன் இணைந்து அழகான செய்தியையும் கொண்டுள்ளது" எனக் கூறியுள்ளதும் அடங்கும்.
# அக்சரதாம் (தில்லி)

## வெளிப்புற இணைப்புகள்

;அக்சர்தாம் தகவல்
- அதிகாரப்பூர்வ அக்சர்தாம் தில்லி வலைத்தளம்
- இன்கிரடிபிள் இண்டியா வலைத்தளத்தில் அக்சர்தாம் கோயில் வளாகம்
- தில்லி சிட்டி டுவரிசம் வலைத்தளத்தில் அக்சர்தாம் கோயில்
- கின்னஸ் உலக சாதனைகள் - தீர்ப்புகள் - உலகின் மிகப்பெரிய இந்துக் கோயில்  
;மற்றவை
- BAPS சுவாமிநாராயணன் சன்ஸ்தா- அக்சர்தாம் உருவாக்கத்துக்குக் பொறுப்பான அமைப்பு
- மிஸ்டிக் இண்டியா- அக்சர்தத்தில் காண்பிக்கப்படும் திரைப்படம்
- அக்சர்தாம் காந்திநகர் வலைத்தளம்
# சூரியகாந்தி

**சூரியகாந்தி** (*Helianthus annuus* ) என்ற தாவரத்தின் தாயகம், அமெரிக்க நாடுகள் என கருதப்படுகிறது. இவை ஆண்டுத் தாவரங்கள் என வகைப்படுத்தப்பட்டுள்ளது. இவை மிகப்பெரிய மஞ்சரியை (பூங்கொத்து) உடையன ஆகும். பொருளாதார முக்கியத்துவம் வாய்ந்த பயிர்களில் இதுவும் ஒன்றாகும். இதன் எண்ணெய் சமையல் எண்ணெயாகவும், பிற தாவரப்பகுதிகள் விலங்கு உணவாகவும், பறவையினங்களுக்கும் பயனாகின்றன.
# சூரியகாந்தி

## வரலாறு

இதன் தாயகம், மத்திய அமெரிக்க நாடுகள் என்பர். கி.மு 2600 ஆண்டுகள் அளவில், முதன்முதலில் மெக்சிகோவில் பயிரிட்டதற்கான சான்றுகள் கண்டறியப்பட்டுள்ளன. மத்திய மிசிசிப்பி பள்ளத்தாக்கில் பயிரிடப்பட்டிருக்கலாம். முற்காலத்தில் மெக்சிகோவிலிருந்து சோளம் அறிமுகமாகியபோது இதுவும் அறிமுகமாகியிருக்கலாம். வடக்கு மெக்சிகோவில் மிகவும் முந்திய காலத்தில் முழுதாக பயிரிடப்பட்டதாக அறியப்பட்ட சூரியகாந்தி எடுத்துக்காட்டுகள் டென்னசியில் கி.மு 2300 அளவில் காணப்பட்டுள்ளன. பல உள்ளூர் அமெரிக்க மக்கள் சூரியகாந்தியை மெக்சிகோவின் ஆஸ்டெக்குகள் மற்றும் ஆட்டொமி மற்றும் தென்னமெரிக்காவில் இன்காகள் உள்ளடங்கலாக தமது சூரிய தெய்வத்தின் அடையாளமாகப் பயன்படுத்தினர். பிரான்சிஸ்கோ பிஸார்ரோ என்பவரே தஹுவண்டின்சுயோ, பெருவில் சூரியகாந்தியைச் சந்திக்கவேண்டியிருந்த முதலாவது ஐரோப்பியராவார். பூவின் தங்க படங்கள், அதோடு விதைகள் ஆகியன, 16 ஆம் நூற்றாண்டின் தொடக்கத்தில் ஸ்பெயினுக்குத் திருப்பிக் கொண்டு செல்லப்பட்டதாகத் தெரிகிறது. சூரியகாந்தியானது, சூரிய சமயம், போர்முறை ஆகியவற்றுடன் தொடர்புள்ளதாக இருப்பதால், இதைப் பயிரிடுவதை ஸ்பெயின் நாட்டவர்கள் தடுக்க முயற்சிப்பதாக சில ஆய்வாளர்கள் விவாதிக்கிறார்கள்.  
18 ஆம் நூற்றாண்டின்போது, ஐரோப்பாவில், குறிப்பாக ரஷ்யன் பழமைவாத தேவாலய உறுப்பினர்களால், சூரியகாந்தி எண்ணெயின் பயன்பாடானது மிகவும் பிரபலமாகியது, ஏனெனில் தவக்காலத்தின்போது, தடைசெய்யாத சில எண்ணெய்களில் சூரியகாந்தி எண்ணெயும் ஒன்றாக இருந்தது.
# சூரியகாந்தி

## தோற்றம்

இதன் பூ என்பது, தனிப்பூ அல்ல. சிறுபூக்களால் ஆன பூங்கொத்தாக உள்ளது. எனவே, தாவர அமைப்பியல் படி, இதனைக் கூட்டுப்பூ என்பர். வெளிப்புற சிறுபூக்கள் மலட்டுத்தன்மையான *கீற்றுச் சிறுபூக்கள்* ஆகும். அவை மஞ்சள், அரக்கு வண்ணம், செம்மஞ்சள், பிற வண்ணங்களில் இருக்கலாம். வட்டவடிவான கொத்துக்கு உள்ளாகவுள்ள சிறுபூக்கள், *தட்டு சிறுபூக்கள்* எனப்படுகின்றன. இத்தட்டுப் பூக்களே முதிர்வடைந்து விதைகளாகும். இச்சிறு பூக்கள் வட்ட வடிவிலும், பூவமைப்பு சுருளி போன்றும் அமைந்துள்ளன. பொதுவாக ஒவ்வொரு சிறு பூவும் 137.5° கோண அமைவில், அடுத்த சிறுபூவை நோக்கி வரிசைப்படுத்தப்பட்டுள்ளன. இதனாலேயே, ஒன்றோடொன்று தொடர்புபடுத்தும் சுருளிகள் வடிவமைப்பை உண்டாக்கும். இங்கு இடது சுருள்களின் எண்ணிக்கையும், வலது சுருள்களின் எண்ணிக்கையும், அடுத்தடுத்த ஃபிபனாச்சி எண்களாகும். பொதுவாக, ஒரு திசையில் 34 சுருள்களும் அடுத்த திசையில் 55 உம் உள்ளன; மிகப்பெரிய சூரியகாந்தியில் ஒரு திசையில் 89உம் அடுத்ததில் 144உம் இருக்கலாம். இந்த வடிவமைப்பானது பூங்கொத்துக்குள் மிகவும் திறனான முறையில் நிரப்பப்படும் விதைகளை உண்டாக்கும்.
# சூரியகாந்தி

## ஒளிதூண்டுத் திருப்பம்

மொட்டு நிலையிலுள்ள சூரியகாந்தி பூங்கொத்துகள், ஒளியால் தூண்டப் பட்டு , சூரியத்திசைக்கொப்ப திருப்பிக் கொள்ளும் இயல்பினைக் கொண்டிருக்கின்றன. சூரிய உதயத்தின்போது, பெரும்பாலான சூரியகாந்திகளின் முகங்கள் கிழக்கை நோக்கித் திரும்பியிருக்கும். கிழக்கிலிருந்து மேற்கு நோக்கிச் சூரியனைப் பின்தொடருகின்ற பூங்கொத்துகள், இரவு வேளையில் மீண்டும் கிழக்குத் திசைக்குத் திரும்புகின்றன. இந்த நகர்வானது, மொட்டிற்குச் சிறிது கீழாக உள்ள தண்டின் வளையத்தக்க பகுதியான, இலையடிமுண்டிலுள்ள இயக்க கலங்களினால் ஏற்படுத்தப்படுகிறது. மொட்டு நிலை முடியும்போது, தண்டானது விறைப்படைந்து, பூக்கும் நிலையை அடையும் போது, இத்திரும்பும் இயல்பு நின்றுவிடுகிறது. இம்முதிர் பருவத்தில் தண்டும், இலைகளும் தமது பச்சை வண்ணத்தை இழக்கும். காட்டுச் சூரியகாந்தி குறிப்பாகச் சூரியனை நோக்கித் திரும்பாது; முதிர்வடையும்போது இதன் பூக்கும் கொத்தானது பல திசைகளை நோக்கியிருக்கக்கூடும். இருந்தபோதிலும், இலைகள் சில ஒழிதூண்டுதிருப்பத்தைக் குறிப்பாக வெளிப்படுத்தும்.
# சூரியகாந்தி

## பண்பாட்டு அடையாளம்

- சூரியகாந்தியானது அமெரிக்க மாநிலமான கன்சாஸின் மாநிலப் பூ ஆகும். மேலும் கிட்டாக்யுஷு, ஜப்பானின் நகரப் பூக்களில் ஒன்றாகும்.
- சிவப்பு ரோஜாவானது சமதர்ம, சமூக ஜனநாயகத்தின் அடையாளமாக இருப்பதுபோலவே, சூரியகாந்தியானது பெரும்பாலும் பசுமைக் கொள்கையின் அடையாளமாகப் பயன்படுகிறது. சைவ சமூகத்தின் சின்னமாகவும் சூரியகாந்தி உள்ளது. பத்தொன்பதாம் நூற்றாண்டின் பிற்பகுதியின்போது, இப்பூவானது, கலைநயமுடைய இயக்கத்தின் அடையாளமாகப் பயன்பட்டது.
- வான் கோவின் மிகப் பிரபலமான ஓவியத்தின் பொருள் சூரியகாந்திகளாகும்.
- உக்ரெய்ன் நாட்டின் தேசியப் பூ சூரியகாந்தியாகும்.
# சூரியகாந்தி

## பயிரிடலும், பயன்களும்

சூரியகாந்திகள் சிறப்பாக வளருவதற்கு, முழுமையான சூரியன் தேவை. அவை வளம்மிக்க, ஈரமான, நன்கு வடிகட்டுமானமுள்ள மண்ணில் மிகச்சிறப்பாக வளரும். வணிக அடிப்படையில் பயிர்ச்செய்கையில், விதைகள் 45&nbsp;செ.மீ இடைவெளியிலும், 2.5&nbsp;செ.மீ ஆழத்திலும் விதைக்கப்படுகின்றன. சூரியகாந்தி விதைகள்,உப்புச் சேர்க்கப்பட்டோ, சேர்க்கப்படாமல் அடுப்புகளில் வைத்து வறுத்த பின்னர் சிற்றுண்டியாக விற்கப்படும். சூரியகாந்தி எண்ணெய், கடலையெண்ணெய், வெண்ணெய் போன்றவற்றிக்கு மாற்றாக பதப்படுத்தலாம். ஜெர்மனியில், இதை ரை மாவுடன் சேர்த்து *சோனன்ப்ளுமென்கர்ன்ப்ரட் (Sonnenblumenkernbrot)*செய்கிறார்கள். சூரியகாந்தி முழுமையான விதை வெதுப்பி), இது ஜெர்மன் மொழி பேசுகின்ற ஐரோப்பிய நாடுகளில் மிகவும் பிரபலமானது. இதை பறவைகளுக்கான உணவாகவும் விற்கிறார்கள், சமையலிலும், பச்சைக்காய்கறிக் கலவைகளிலும் இதை நேரடியாகப் பயன்படுத்துவர்.  
விதைகளிலிருந்து பிரித்தெடுக்கப்படும் சூரியகாந்தி எண்ணெய், எண்ணெயாக சமையலுக்குப் பயன்படுகிறது. இது ஆலிவ் எண்ணெயைவிட மலிவாக இருப்பதால், வெண்ணெய் (மார்ஜரின்), பயோடீசல் தயாரிப்புக்கும் பயன்படும். வேறுபடுகின்ற கொழுப்பமில சேர்வைகளுடன் பரந்துபட்ட சூரியகாந்தி வகைகள் உள்ளன; சில 'உயர் ஒலீக்' வகைகளின் எண்ணெயில், ஆலிவ் எண்ணெயை விடக்கூட, அதிகமான அளவில் ஆரோக்கியமான கொழுப்புகள் உள்ளன.  
எண்ணெய் எடுப்பதற்காக விதைகளை பதப்படுத்திய பின்னர், எஞ்சுகின்ற கட்டியை கால்நடைத் தீவனமாகப் பயன்படுத்தலாம். சமீபத்தில் உருவாக்கப்பட்ட சில இனங்கள் தொங்குகின்ற பூங்கொத்துகளை உடையன. பூக்களை அலங்காரத் தாவரமாக வளர்க்கப் படுவதுண்டு. இவை பறவைகளால் ஏற்படும் சேதம், சில தாவர நோய்களால் ஏற்படும் இழப்புக்களைக் குறைக்கின்றன. சூரியகாந்திகள் மரப்பாலையும் உற்பத்திசெய்யும் இயல்பு உடையவை ஆகும்.  
பாரம்பரியமாக பல நேட்டிவ் அமெரிக்கன் குழுக்கள், நன்கறியப்பட்ட, பொருத்தமான சோளம், அவரை, பூசணி ஆகியவற்றுடன் "நான்காவது சகோதரியாக", அவர்களின் தோட்டங்களின் வடக்கு வரம்புகளில், சூரியகாந்திகளைப் பயிரிட்டனர்.  
இருந்தபோதிலும், சரக்குப் பயிர்களை வளர்க்கின்ற வணிக விவசாயிகளுக்கு, சூரியகாந்தியானது பிற விரும்பத்தகாத தாவரமாகவே உள்ளது. அடிக்கடி களையாகக் கருதப்படும். குறிப்பாக மத்தியமேற்கு அமெரிக்காவில், காட்டு (பல்லாண்டு வாழ்கின்ற) இனக்கள் சோளம் மற்றும் சோயாஅவரைத் தோட்டங்களில் காணப்படுகின்றன. இவை விளைச்சலில் எதிர்மறையான தாக்கத்தை உண்டாக்கக்கூடியன.  
ஈயம், ஆர்சனிக் மற்றும் யுரேனியம் போன்ற நச்சுப் பதார்த்தங்களை மண்ணிலிருந்து பிரித்தெடுப்பதற்கும் சூரியகாந்திகளைப் பயன்படுத்தலாமென பரிந்துரைக்கப் படுகிறது.
இவை செர்னோபில் அணுஉலை விபத்துக்குப் பின்னர் மண்ணிலிருந்து யுரேனியம், செசியம்-137 மற்றும் துரந்தியம்-90 ஆகியவற்றை அகற்றுவதற்குப் பயன்படுத்தப் பட்டுள்ளன.
# சூரியகாந்தி

## சிறுபூ ஒழுங்கமைப்பின் கணித அமைவு

சூரியகாந்திப் பூங்கொத்தின் சிறுபூக்களின் வடிவமைப்பின் மாதிரியை 1979 ஆம் ஆண்டில் ஹெச். வோஜெல் முன்வைத்தார். இது முனைவு ஆயங்களில் தெரிவிக்கப்படுகிறது
:<math>r = c \sqrt{n},</math>
::<math>\theta = n \times 137.5^{\circ},</math>
இங்கே θ என்பது கோணம், *r* என்பது ஆரம் அல்லது மையத்திலிருந்தான தூரம், *n* என்பது சிறுபூவின் சுட்டி எண் மற்றும் *c* என்பது ஒரு மாறிலியான அளவீட்டுக் காரணியாகும். இது ஃபெர்மட்டின் சுருளி வடிவமாகும். கோணம் 137.5° என்பது (தங்க) விகிதத்துடன் தொடர்பானது. இது சிறுபூக்களின் நெருக்கமான அமைவு, அடுக்கைக் கொடுக்கிறது. இம் மாதிரியானது சூரியகாந்திகளின் கணினி வரைகலைச் சித்தரிப்புகளை உருவாக்கப் பயன்படுத்தப்பட்டுள்ளது.
# சூரியகாந்தி

## அளவு

சூரியகாந்திகள் மிகப் பொதுவாக 1.5 தொடக்கம் 3.5&nbsp;மீ (8–12&nbsp;அடி) வரையான உயரத்துக்கு வளர்கின்றன. 12-மீ (40&nbsp;அடி), பாரம்பரிய, தனித்த, பூங்கொத்து ஆகும். இதே விதைகள், வேறு சமயங்களில் வேறு இடங்களில் கிட்டத்தட்ட எட்டு மீட்டர் (26&nbsp;அடி) உயரத்துக்கு வளர்ந்தன (எ.கா. மாட்ரிட்). எட்டு மீட்டருக்கும் அதிகமாக வளர்கின்றன. சூரியகாந்தி தாவரமானது படுவாவில் வளர்க்கப்பட்டதாக, 1567 ஆம் ஆண்டிலிருந்தான அறிவியல் அடிப்படையிலான இலக்கியங்கள் கூறுகின்றன. மிக அண்மைக்கால ஆய்வுகள், நெதர்லாந்து, ஒண்டாரியோ, கனடா ஆகிய நாடுகளிலும் நடந்துள்ளன.
# சூரியகாந்தி

## பிற இனங்கள்

- வட அமெரிக்காவில் தோன்றிய 38 பல்லாண்டு வாழ்கின்ற சூரியகாந்தி இனங்களில், மாக்சிமில்லியன் சூரியகாந்தி (*Helianthus maximillianii* ) ஒன்றாகும். இவற்றை பல்லாண்டுவாழ் விதைப் பயிராக வளர்க்கக்கூடிய சாத்தியக்கூறை லேண்ட் இன்ஸ்டிடியூட் மற்றும் பிற இனப்பெருக்க திட்டங்கள் ஆராய்ந்தன. (ஜெருசலேம் (Jerusalem) கூனைப்பூ அல்லது *கெலியந்தஸ் டுபரோசஸ்* (Helianthus tuberosus)) என்பது சூரியகாந்திக்குத் தொடர்பானது, இது பல்லாண்டுவாழ் சூரியகாந்திக்குரிய மற்றொரு எடுத்துக்காட்டாகும்.
- **மெக்சிகன் சூரியகாந்தி** என்பது *டைதோனியா ரோடந்திபோலியா* (Tithonia rotundifolia) ஆகும். இது வட அமெரிக்க சூரியகாந்திகளுடன், நெடுந்தொலைவுத் தொடர்பைப் பெற்றுள்ளது.
- **பொய்யான சூரியகாந்தி** என்பது *ஹெலியோப்சிஸ்* (Heliopsis) இனத்துத் தாவரங்களைக் குறிக்கின்றன.
# பணியாளர் பங்கு உரிமை நிறுவனங்கள்

**பணியாளர் பங்கு உரிமை** (*Employee stock ownership*) என்பது ஒரு நிறுவனத்தின் ஊழியர்கள் அந்த நிறுவனத்தில் அல்லது நிறுவனங்களின் குழுவின் தாய் நிறுவனத்தில் பங்குகளை வைத்திருப்பதைக் குறிக்கும். அமெரிக்க ஊழியர்கள் பொதுவாக ஒரு பங்கு விருப்பத் திட்டத்தின் மூலம் பங்குகளைப் பெறுகிறார்கள். இங்கிலாந்தில், பணியாளர் பங்குக் கொள்முதல் திட்டங்கள் பொதுவானவை, இதில் பங்குகளை வாங்குவதற்கு ஒரு பணியாளரின் சம்பளத்திலிருந்து கால அடிப்படையில் தொகை கழித்தல் செய்யப்படுகிறது. ஆத்திரேலியாவில், வரி இல்லாத அடிப்படையில் ஊழியர்களுக்கு $1,000 மதிப்புள்ள பங்குகளை வழங்கும் அனைத்து ஊழியர் திட்டங்களும் இருப்பது பொதுவானதாகும். அத்தகைய திட்டங்கள் தேர்ந்தெடுக்கப்பட்ட அல்லது அனைத்து ஊழியர்களின் திட்டங்களாக இருக்கலாம். தேர்ந்தெடுக்கப்பட்ட திட்டங்கள் பொதுவாக மூத்த நிர்வாகிகளுக்கு மட்டுமே கிடைக்கும். அனைத்து ஊழியர்களுக்குமான திட்டங்கள் அனைத்து ஊழியர்களுக்கும் பங்கேற்பை வழங்குகின்றன (குறைந்தபட்ச சேவை காலம் போன்ற சில தகுதி நிபந்தனைகளுக்கு உட்பட்டது).  
பெரும்பாலான நிறுவனங்கள் பங்கு உரிமைத் திட்டங்களை ஒரு பணியாளர் நலனுக்கான ஒரு வடிவமாகப் பயன்படுத்துகின்றன. பொது நிறுவனங்களில் உள்ள திட்டங்கள் பொதுவாக ஒரு திட்டத்தின் கீழ் ஊழியர்களால் பெறக்கூடிய மொத்த எண்ணிக்கை அல்லது நிறுவனத்தின் பங்குகளின் சதவீதத்தை கட்டுப்படுத்துகின்றன. தொழிலாளர் கூட்டுறவு சங்கங்கள் அல்லது இணை நிர்ணயத்துடன் ஒப்பிடும்போது, இந்தப் பணியாளர் பங்கு உரிமையானது நிறுவனத்தின் நிர்வாகத்திலும் மேலான்மையிலும் ஊழியர்களுக்கான எந்த அர்த்தமுள்ள கட்டுப்பாட்டையோ அல்லது செல்வாக்கையோ வழங்காது.  
அமெரிக்காவில், தனியார் நிறுவனங்கள் பெரும்பாலும் நிறுவனர்கள் வெளியேறிய பிறகு நிறுவன வணிகத் திட்டம் மற்றும் கலாச்சாரத்தின் அரசியல் சாத்தியக்கூறுகளைப் பராமரிக்க ஊழியர்களின் பங்கு உரிமையைப் பயன்படுத்துகின்றன. பொதுவாக, மிக மூத்த ஊழியர்கள் பெரும்பான்மையானப் பங்குகளை வைத்திருக்கிறார்கள். மேலும், அவர்களைப் பணியமர்த்தும் நிறுவனத்தில் முன்னணி குரலைப் பிரதிநிதித்துவப் படுதுகிறார்கள். அவர்கள் நிறுவனத்தை விட்டு வெளியேறிய பிறகு பங்குகளை மீண்டும் விற்க வேண்டியிருக்கலாம்.  
ஊழியர் பங்கு உரிமையை ஊக்குவிக்க பல நாடுகள் வரி சலுகை பெற்ற பங்கு அல்லது பங்கு விருப்பத் திட்டங்களை அறிமுகப்படுத்தியுள்ளன.
# பணியாளர் பங்கு உரிமை நிறுவனங்கள்

## திட்டத்தின் வகைகள்

ஊழியர்களின் பங்கு உரிமையை எளிதாக்க, நிறுவனங்கள் தங்கள் ஊழியர்களுக்கு பங்குகளை ஒதுக்கலாம், இது ஊழியருக்கு எந்த முன் செலவும் இல்லாமல் இருக்கலாம், ஊழியர்கள் தள்ளுபடியில் பங்குகளை வாங்கலாம்; அல்லது ஊழியர்களுக்கு பங்கு விருப்பங்களை வழங்கலாம். ஊழியர்களுக்கு ஒதுக்கப்பட்ட பங்குகள், ஒரு ஊழியர் பங்குகளின் உரிமையை எடுப்பதற்கு முன்பு ஒரு குறிப்பிட்ட வைப்புக் காலத்தைக் கொண்டிருக்கலாம் (இது வெஸ்டிங் என்று அழைக்கப்படுகிறது). பங்குகளை வழங்குவதும் பங்கு விருப்பத்தினைப் பயன்படுத்துவதும் தனிப்பட்ட அல்லது வணிகச் செயல்திறன் நிபந்தனைகளுக்கு உட்பட்டதாக இருக்கலாம்.  
பெரும்பாலான தொழில்துறை மற்றும் சில வளரும் நாடுகளில் பல்வேறு வகையான பணியாளர் பங்கு உரிமைத் திட்டங்கள் பொதுவானதாக உள்ளன. மூத்த அல்லது முக்கிய ஊழியர்களை ஆட்சேர்ப்பு செய்வதற்கும் வெகுமதி அளிப்பதற்கும் நிர்வாகத் திட்டங்கள் வடிவமைக்கப்பட்டுள்ளன. அமெரிக்காவிலும் இங்கிலாந்திலும் அனைத்து ஊழியர்களுக்கும் பங்கேற்பு திட்டங்களின் மூலம் வழங்கப்படும் இந்த வகையான உரிமையை ஊழியர்களுடன் பரவலாகப் பகிர்ந்து கொள்ளும் நடைமுறை உள்ளது. பணியாளர் பங்கு உரிமைக்கான வரி விதிகள் நாட்டுக்கு நாடு பரவலாக வேறுபடுகின்றன. ஒரு சில, குறிப்பாக அமெரிக்கா, இங்கிலாந்து மற்றும் அயர்லாந்து ஆகியவை பரந்த அடிப்படையிலான ஊழியர்களின் பங்கு உரிமையை ஊக்குவிக்க குறிப்பிடத்தக்க வரிச் சட்டங்களைக் கொண்டுள்ளன. எடுத்துக்காட்டாக, அமெரிக்காவில் பணியாளர் பங்கு உரிமையாளர் திட்டங்களுக்கு (ESOPs) குறிப்பிட்ட விதிகள் உள்ளன. இங்கிலாந்தில் அனைத்து ஊழியர்களுக்கும் வரிச் சலுகை அளிக்கும் பங்கு ஊக்கத் திட்டம், பங்குகளைச் சேமிக்கும் திட்டம் என இரண்டு திட்டங்கள் உள்ளன. அவை ஊழியர்களுக்கு பங்குகளைப் பெற உதவுகின்றன.  
பணியாளர் பங்கு உரிமைத் திட்டத்தின் வகைகள்: (தொடர்புடைய பண அடிப்படையிலான ஊக்கத் திட்டங்கள் உட்பட)
# பணியாளர் பங்கு உரிமை நிறுவனங்கள்

## திட்டத்தின் வகைகள்

### நேரடிக் கொள்முதல் திட்டங்கள்

நேரடி கொள்முதல் திட்டங்கள் ஊழியர்கள் தங்கள் சொந்த பணத்தில் நிறுவனத்தில் பங்குகளை வாங்க அனுமதிக்கின்றன. பல நாடுகளில், வரிக்கு தகுதியான சிறப்புத் திட்டங்கள் உள்ளன, அவை ஊழியர்களை தள்ளுபடி அல்லது நிறுவனத்திடமிருந்து பொருந்தக்கூடிய பங்குகளை வாங்க அனுமதிக்கின்றன. உதாரணமாக, அமெரிக்காவில், பணியாளர் பங்கு கொள்முதல் திட்டங்கள் ஊழியர்களுக்கு சில காலத்திற்கு வரிக்கு பிந்தைய ஊதியத்தை ஒதுக்கி வைக்க உதவுகிறது (பொதுவாக 6-12 மாதங்கள்) பின்னர் திரட்டப்பட்ட நிதியைப் பயன்படுத்தி பங்குகளை வாங்கும் நேரம் அல்லது பணத்தை ஒதுக்கி வைக்கத் தொடங்கிய நேரத்தில் எது குறைவாக இருக்கிறதோ அதில் 15% தள்ளுபடி விலையில் வாங்கலாம். இங்கிலாந்தில், பங்கு ஊக்கத் திட்டங்கள் நிறுவனத்தால் நேரடியாக பொருந்தக்கூடிய ஊழியர் கொள்முதல்களை அனுமதிக்கின்றன.
# பணியாளர் பங்கு உரிமை நிறுவனங்கள்

## திட்டத்தின் வகைகள்

### பங்கு விருப்பங்கள்

பங்கு விருப்பங்கள் ஊழியர்களுக்கு எதிர்காலத்தில் வரையறுக்கப்பட்ட எண்ணிக்கையிலான ஆண்டுகளுக்கு மானியத்தில், நிர்ணயிக்கப்பட்ட விலையில் பல பங்குகளை வாங்குவதற்கான உரிமையை ஊழியர்களுக்கு வழங்குகின்றன. பல்வேறு நாடுகளில் வரையறுக்கப்பட்ட விதிவிலக்குகளுடன், நிறுவனம் உருவாக்கும் எந்த விதிகளின் கீழும், விருப்பத்தேர்வுகள் மற்றும் கீழே பட்டியலிடப்பட்டுள்ள அனைத்து திட்டங்களும் எந்தவொரு ஊழியருக்கும் வழங்கப்படலாம்.
# பணியாளர் பங்கு உரிமை நிறுவனங்கள்

## திட்டத்தின் வகைகள்

### கட்டுப்படுத்தப்பட்ட பங்கு

வரையறுக்கப்பட்ட பங்கு மற்ரும் அதன் நெருங்கிய தொடர்புடைய கட்டுப்படுத்தப்பட்ட பங்கு அலகுகள், ஒரு குறிப்பிட்ட எண்ணிக்கையிலான ஆண்டுகள் வேலை செய்வது அல்லது செயல்திறன் இலக்கை அடைவது போன்ற சில கட்டுப்பாடுகளை ஊழியர்கள் நிறைவு செய்தவுடன், பரிசாகவோ அல்லது கொள்முதல் செய்வது மூலமோ பங்குகளைப் பெற ஊழியர்களுக்கு உரிமை அளிக்கிறது.
# பணியாளர் பங்கு உரிமை நிறுவனங்கள்

## திட்டத்தின் வகைகள்

### புனை பங்குத் திட்டம்

ஒரு குறிப்பிட்ட எண்ணிக்கையிலான பங்குகளின் மதிப்புக்கு சமமான எதிர்கால ரொக்கப் பரிசுத் தொகையை புனை பங்குகள் (*Phantom stocks*) செலுத்துகின்றன.
# பணியாளர் பங்கு உரிமை நிறுவனங்கள்

## திட்டத்தின் வகைகள்

### பங்கு பாராட்டு உரிமைகள்

பங்கு மதிப்பீட்டு உரிமைகள், குறிப்பிட்ட எண்ணிக்கையிலான பங்குகளின் மதிப்பை அதிகரிக்கும் உரிமையை வழங்குகின்றன, அவை வழக்கமாக ரொக்கமாக செலுத்தப்படுகின்றன, ஆனால் எப்போதாவது பங்குகளில் தீர்வு செய்யப்படுகின்றன (இது "பங்கு-தீர்க்கப்பட்ட" SAR என்று அழைக்கப்படுகிறது).
# பணியாளர் பங்கு உரிமை நிறுவனங்கள்

## நாடு வாரியாக

### ஐக்கிய இராச்சியம்

மார்கரெட் தாட்சரின் அரசாங்கத்தின் கீழ், குறிப்பாக போக்குவரத்துச் சட்டம் 1985 ஐத் தொடர்ந்து, பணியாளர் பங்கு உரிமைத் திட்டங்கள் (ESOPகள்) இங்கிலாந்தில் குறுகிய காலத்திற்கு பரவலாகின. இது பேருந்து சேவைகளை ஒழுங்குமுறைகளை நீக்கி பின்னர் தனியார்மயமாக்கியது. தொழிலாளர்களைப் பாதுகாக்க முயன்ற கவுன்சில்கள், தனியார்மயமாக்கல் நடந்ததால் ஊழியர்கள் பங்குகளை அணுகுவதை உறுதிசெய்தன, ஆனால் பணியாளர் உரிமையாளர்கள் விரைவில் தங்கள் பங்குகளை இழந்தனர், மேலும் பேருந்து நிறுவனங்கள் கையகப்படுத்தப்பட்டன. பங்குத் திட்டங்கள் காணாமல் போனது வியத்தகு முறையில் இருந்தது.
# பணியாளர் பங்கு உரிமை நிறுவனங்கள்

## நாடு வாரியாக

### ஐக்கிய அமெரிக்கா

அமெரிக்காவில், பணியாளர் பங்கு உரிமை என்பது பரவலாகக் காணப்படும் ஒரு நடைமுறையாகும். இது தொழில்துறை நிறுவனங்களுடன் தொடங்கி இன்று தொழில்நுட்பத் துறையில் குறிப்பாகப் பரவலாகக் காணப்படுகிறது, ஆனால் ஹோல் ஃபுட்ஸ் மார்க்கெட், வின்கோ ஃபுட்ஸ் மற்றும் ஸ்டார்பக்ஸ் போன்ற பிற துறைகளிலும் இந்த நடைமுறை காணப்படுகிறது.  
பெர்னி சாண்டர்ஸ் தனது 2020 ஜனாதிபதி பிரச்சாரத்தில், வருடாந்திர வருவாயில் 100 மில்லியன் டாலருக்கும் அதிகமான நிறுவனங்களில் 20% பங்குகள் நிறுவனத்தின் தொழிலாளர்களுக்கு சொந்தமானதாக இருக்க வேண்டும் என்று முன்மொழிந்தார்.
# பூங்குன்னம் சீதாராமசாமி கோயில்

கேரள மாநிலத்திலுள்ள திருச்சூர் பட்டணத்துக்குப் பக்கத்திலிருக்கும் பூங்குன்னம் என்னும் ஊரில் உள்ள இக்கோயிலில் ஸ்ரீராமன், சீதை ஆகிய இருவரும் சேர்ந்து எழுந்தருளியுள்ளனர்.  
இங்கு வடக்குப் பிரகாரத்தில் லட்சுமணனும், தெற்குப் பிரகாரத்தில் ஆஞ்சனேயரும் கோயில் கொண்டிருக்கின்றனர். இங்கு ராமர், லட்சுமணர், சீதை, ஆஞ்சநேயர், சந்திரசேகர் (சிவன்), கணபதி, சுப்பிரமண்ணியரும் முதலிய உற்சவ மூர்த்திகளும் உள்ளனர்.
# பூங்குன்னம் சீதாராமசாமி கோயில்

## சிவன் கோயில்

இக்கோயிலின் வடக்குப் பிரகாரத்தில் வசந்த மண்டபமும் தனியே ஒரு சிறிய சிவன் கோயில் உள்ளன. இங்கு ஆவுடையாருடன் கூடிய சிவலிங்கமும், மரத்தூண்கலூடன் கூடிய முன் மண்டபமும், சிறு நந்தி ஒன்றும் உள்ளது.
# பூங்குன்னம் சீதாராமசாமி கோயில்

## தமிழ் பிராமணர்கள்

இப்பகுதியில் அதிகமாகத் தமிழ் பிராமணர்கள் வசித்து வருகின்றனர். இங்கு குடியேறியவர்களின் சந்ததியினர் பாலக்காட்டுக்காரர்கள் என அழைக்கப்படுகின்றனர். இவர்கள் தமிழகத்திலிருக்கும் பிராமண சமுதாயத்தினருடன் இன்றும் திருமண உறவு வைத்துக் கொண்டுள்ளனர்.
# பூங்குன்னம் சீதாராமசாமி கோயில்

## ராம நவமி விழா

இக்கோயிலில் ராம நவமி விழாவைத் தமிழ்நாட்டில் கொண்டாடுவதைப் போல் சிறப்பாகக் கொண்டாடுகிறார்கள். இக்கோயிலுக்காகத் தனித் தேர் ஒன்றும் செய்து வைக்கப்பட்டுள்ளது. தேர்த்திருவிழாவும் சிறப்பாகக் கொண்டாடப்படுகிறது.
# இரட்டைமலை சீனிவாசன்

திவான் பகதூர் **இரட்டைமலை சீனிவாசன்** (சூலை 7, 1859 - செப்டம்பர் 18, 1945) ஓர் இந்திய அரசியல்வாதி, சமூக சீர்திருத்த செயல்பாட்டாளர், வழக்குரைஞர். ஆதிதமிழ் மக்களுக்காகக் குரல் கொடுத்தவர். பறையர் மகாசன சபையைத் தோற்றுவித்து, *பறையன் (இதழ்)* என்ற திங்கள் இதழையும் நடத்தினார் . சென்னை மாகாண சட்டசபை உறுப்பினராக 1923 முதல் 1939 வரை இருந்தவர்.
# இரட்டைமலை சீனிவாசன்

## இளமைக்காலம்

சீனிவாசன் பழைய செங்கல்பட்டு மாவட்டத்தில் மதுராந்தகத்திற்கு அருகில் உள்ள கோழியாளம் என்கிற சிற்றூரில் இரட்டைமலை என்பவருக்குப் பிறந்தார். தெய்வபக்தி மிகுந்த குடும்பத்தில் பிறந்ததால் இவருக்குச் சீனிவாசன் எனப் பெயரிட்டனர். தொடக்கப்பள்ளியில் தந்தையின் பெயரின் முன் எழுத்திற்குப் பதிலாகத் தந்தையின் முழுப்பெயரையும் சேர்த்து எழுதிவிட்டார்கள். அதனால் இரட்டைமலை சீனிவாசன் ஆனார்.  
கோழியாளத்திலிருந்து இவருடைய விவசாயக் குடும்பம் வறுமை காரணமாகவும் சாதியக் கொடுமை காரணமாகவும் தஞ்சை நோக்கி இடம் பெயர்ந்தது. அங்கு அதைவிடக் கொடிய சாதிய அடக்குமுறை தாண்டவமாடியதால், இவரது குடும்பத்தார் அங்கிருந்து கோயம்புத்தூர் சென்றனர்.
# இரட்டைமலை சீனிவாசன்

## வாழ்க்கை வரலாறு நூல்

இரட்டைமலை சீனிவாசன் 1939 இல் அவருடைய தன் வரலாற்றை அவரே சுருக்கமாக எழுதி ”திவான் பகதூர் இரட்டைமலை சீனிவாசன் அவர்கள் ஜீவிய சரித்திர சுருக்கம்” என்ற பெயரில் 30 பக்க நூல் ஒன்றை வெளியிட்டார். இதனால் ஓரளவு அவரது இளமைக்காலம் குறித்தும் அவருடைய அரசியல் மற்றும் சமூகப் பணிகள் குறித்தும் அறிந்துகொள்ள முடிகிறது.
# இரட்டைமலை சீனிவாசன்

## கல்வியும் குடும்பமும்

கோயம்புத்தூரில் இவர் கல்வி பயின்ற பள்ளியில் சுமார் 400 மாணவர்களில் 10 மாணவர்கள் தவிர மற்ற அனைவருமே பிராமண மாணவர்கள் எனத் தன் வாழ்க்கைச் சுருக்கத்தில் அவரே எழுதியுள்ளார். வறுமை காரணமாக பள்ளிக் கல்வியோடு இவர் படிப்பை முடித்துக் கொண்டார். தீண்டாமைக் கொடுமைக்கு எப்படி முற்றுப்புள்ளி வைப்பது என்பதைப் பற்றியே எந்நேரமும் எண்ணிக் கொண்டிருந்தார், 1887 ஆம் ஆண்டில் ரெங்கநாயகி அம்மாளைத் திருமணம் செய்துகொண்டார். இவர்களுக்கு 2 பெண்பிள்ளைகளும் 4 ஆண்பிள்ளைகளும் பிறந்தனர். நீலகிரியில் ஓர் ஆங்கிலேயர் நிறுவனத்தில் எழுத்தராக வேலைக்குச் சேர்ந்தார். பத்து ஆண்டுகள் அங்கு பணியாற்றிய பின் 1890 இல் சென்னைக்கு வந்தார்.
# இரட்டைமலை சீனிவாசன்

## பறையர் மகாசன சபை

1891-இல் பறையர் மகாசன சபையைத் தோற்றுவித்தார். 1893 -1900 வரை 'பறையன்' என்ற திங்கள் இதழை நடத்தினார். இதே காலகட்டத்தில்தான் 1.12.1891-இல் பண்டித அயோத்திதாசர் நீலகிரியில் திராவிட மகா சபையின் முதல் மாநாட்டைக் கூட்டினார். அதில் 10 தீர்மானங்கள் நிறைவேற்றி ஆங்கில அரசுக்கும், காங்கிரசுக் கட்சிக்கும் அனுப்பிவைத்தார். 1893-இல் அதை ஆதிதிராவிட மகாசன சபை எனப் பெயர் மாற்றி, பதிவும் செய்தார்.  
அயோத்திதாசரின் முதல் மனைவி இறந்துவிட்ட பிறகு, இரட்டைமலை சீனிவாசனின் தங்கை தனலட்சுமியை இரண்டாவது மனைவியாகத் திருமணம் செய்து கொண்டார். ஆதித் திராவிடப் பெண்கள் படிக்காத அக்காலத்திலேயே இந்த அம்மையார் எட்டாம் வகுப்பு வரை படித்திருந்தார் என்பது குறிப்பிடத்தக்கது.
# இரட்டைமலை சீனிவாசன்

## தென் ஆப்பிரிக்கப் பயணம்

இரட்டைமலை சீனிவாசன் 1900-ஆம் ஆண்டில் வேலைத் தேடி தென்னாப்பிரிக்கா சென்றார். அங்கு நீதிமன்றத்தில் ஆவணங்களை மொழிபெயர்த்துக் கூறும் வேலை பார்த்தார்.  
இவர் தென்னாப்பிரிக்காவில் இருந்தபோதே இங்கு 1916-இல் பார்ப்பனரல்லாதார் இயக்கம் தோன்றியது. அதனை ஒட்டி 1917-இல் ஆதி திராவிட மகாசபை எம். சி. இராஜா போன்றவர்களால் புதுப்பிக்கப்பட்டது. 1921இல் தென்னாப்பிரிக்காவில் இருந்து திரும்பினார்.
# இரட்டைமலை சீனிவாசன்

## சட்டசபை உறுப்பினர்

மாண்டேகு செம்ஸ்போர்டு சீர்திருத்தப்படி 1920 இல் நடைபெற்ற தேர்தலின் போது சென்னை மாகாண சட்டசபைக்கு ஆதி திராவிடரில் இருந்து ஐந்து உறுப்பினர்கள் நியமிக்கப்பட்டனர். (1937 வரை ஓர் அவை மட்டுமே இருந்தது. 1937 முதல் இரண்டு அவைகள் செயல்பட்டன) இரண்டாவது தேர்தலுக்குப் பின் 19.11.1923-இல் இரட்டைமலை சீனிவாசன், எல். சி. குருசாமி உள்ளிட்ட 10 பேர் (பட்டியல் சாதியினர்) சட்டசபையின் உறுப்பினர்களாக நியமனம் செய்யப்பட்டனர். 1920 முதல் 1936 வரை ஆதி திராவிடர் யாரும் எந்தத் தேர்தலிலும் போட்டியிடவில்லை. எல்லா நிலையிலும் நியமனம் மூலமாகவே உறுப்பினராக்கப்பட்டனர்.
# இரட்டைமலை சீனிவாசன்

## சட்டசபை உறுப்பினர்

### சட்டமன்ற செயல்பாடுகள்

22.08.1924-இல் சட்ட சபையில் இரட்டைமலை சீனிவாசன் ஒரு முக்கியமான தீர்மானத்தை முன்மொழிந்தார். அத்தீர்மானத்தை அரசும் ஏற்றுக்கொண்டது. அத்தீர்மானம் 24.02.1925 அரசிதழில் (கெசட்) வெளியிடப்பட்டது.  
(அ) எந்த வகுப்பையாவது, சமூகத்தையாவது சேர்ந்த யாதொரு நபராகிலும், நபர்களாகிலும் யாதொரு பட்டணம், அல்லது கிராமத்திலுள்ள எந்த பொது வழி (அ) தெரு மார்க்கமாயினும் நடப்பதற்கு ஆட்சேபணை இல்லையென்பதும்,  
(ஆ) இந்த தேசத்திலுள்ள சாதி இந்துக்கள் எம்மாதிரியாகவும், எவ்வளவு மட்டிலும் யாதொரு அரசாங்க அலுவலகத்தின் வளாகத்திற்குள் போகலாமோ, யாதொரு பொதுக்கிணறு, குளம் அல்லது பொதுமக்கள் வழக்கமாய் கூடும் இடங்களைப் பயன்படுத்தலாமோ அல்லது பொதுவான வேலை நடத்தப்பட்டு வருகின்ற இடங்கள், கட்டடங்கள் ஆகியன இவைகளுக்குள் போகலாமோ அம்மாதிரியாகவும் அம்மட்டிலும், ஆதி திராவிடர் வகுப்பினைச் சேர்ந்த யாதொரு நபர் போவதற்காவது, உபயோகிப்பதற்காவது ஆட்சேபணை இல்லையென்பதும், அரசின் கொள்கையாகும் என்று அறிவிக்கப்பட்டது. இது அனைத்துத் துறைகளுக்கும், அலுவலர்களுக்கும் அனுப்பப்பட்டது. – சி.பி.காட்டோஸ் அரசுச் செயலாளர்  
இரட்டைமலை சீனிவாசன் சட்டசபையில் 1923 நவம்பர் முதல் 1939-இல் சட்டசபைக் கலைக்கப்படும் வரை உறுப்பினராகப் பணியாற்றினார். அப்போது ஆதிதிராவிட மக்களின் வாழ்வியல்(சிவில்) உரிமைகளுக்காக ஓயாது குரல் கொடுத்து வந்தார்.  
20.01.1922 இல் எம். சி. இராசா சட்டசபையில் கொண்டு வந்த தீர்மானத்தின்படி பறையர், பள்ளர் என்ற பெயர் நீக்கப்பட்டு ஆதிதிராவிடர் என்ற பெயர் அரசால் ஏற்றுக்கொள்ளப்பட்டது. அரசாணை எண் 817 மூலம் 25.03.1922-இல் பறையர்,பள்ளர் மக்களுக்கு ஆதித்திராவிடர் எனப் பெயர் மாற்றம் செய்யப்பட்டது. பெயர் மாற்றம் செய்யப்பட்டு இரண்டு ஆண்டுகள் ஆகியும் பல பத்திரப் பதிவு அலுவலகங்களில் பறையன், பஞ்சமன் என்றே பதிவு செய்யப்படுகிறது. இதை அரசு உடனே தடுத்து நிறுத்த வேண்டும் என இரட்டைமலை சீனிவாசன் 25.08.1924இல் சட்டசபையில் முறையிட்டார். உடனடியாக தக்க நடவடிக்கை எடுக்கப்படும் என அன்றைய முதல்வர் பனகல் அரசர் பதிலளித்தார்.  
பரம்பரை மணியக்காரர்கள் உயர்சாதியினராக உள்ளனர். அவர்கள் ஆதிதிராவிடர் வசிக்கும் தெருவிற்கு வருவதில்லை, எனவே பரம்பரை மணியக்காரர் முறையை நீக்கி அனைத்து சாதியினரும் – ஆதிதிராவிடர் உள்பட மணியக்காரராக வர வழிவகை செய்ய வேண்டும் எனச் சட்டசபையில் அரசுக்குக் கோரிக்கை வைத்தார். இதே கோரிக்கையை அருந்ததிய சாதி உறுப்பினரான எல். சி. குருசாமியும் முன் வைத்தார். இவர்களின் கோரிக்கை 60 ஆண்டுகளுக்குப்பின் எம்.ஜி.ஆர். ஆட்சிக் காலத்தில் நிறைவேறியது.  
06.02.1925 அன்று சட்டசபையில் பேசிய இரட்டைமலை சீனிவாசன், தெலுங்கு மொழி தாழ்த்தப்பட்டோரான மாலா, மாதிகாவை ஆதி ஆந்திரர் என அழைக்கும்போது புலையர், தீயர்களை ஏன் மலையாளத் திராவிடர் என அழைக்கக்கூடாது எனக் கேள்வி எழுப்பினார்.  
இரட்டைமலை சீனிவாசன் ஒவ்வோர் ஆண்டும் தவறாமல் பட்ஜெட் உரையின் மீது உரையாற்றுவது வழக்கம். அவரது முதல் பட்ஜெட் உரை 06.02.1925 அன்று தொடங்கியது. ஆதித் திராவிட மக்களுக்குத் தேவையான நிதி ஒதுக்கீடு, கல்வி வளர்ச்சி, சுகாதார வளர்ச்சி, பஞ்சமி நில ஒதுக்கீடு போன்றவற்றை வற்புறுத்தினார். இவர் பெரும்பாலும் ஆங்கிலத்திலேயே பேசினார். எம். சி. மதுரை பிள்ளை, சாமி சகஜானந்தம் ஆகிய இருவர் மட்டும் சட்டசபையில் தமிழிலேயே பேசினார்கள்.
# இரட்டைமலை சீனிவாசன்

## சட்டசபை உறுப்பினர்

### மது ஒழிப்புத் தீர்மானம்

இரட்டைமலை சீனிவாசனின் மற்றுமொரு முக்கிய தீர்மானம் மதுக்கடைகளை மூடவேண்டுமென்பது. கலால் வரி அதிகமாகக் கிடைப்பதால் ஆங்கில அரசு இந்தியா முழுவதும் நிறைய மதுக்கடைகளை திறந்து வைத்திருந்தது. இதில் உழைக்கும் மக்களான அடித்தட்டு மக்களின் பணம் உறிஞ்சப்படுவதாக சீனிவாசன் கருதினார். அறவே கடையை மூடச் சொன்னால் மூட மாட்டார்கள் என்பதால் குறைந்தபட்சம் விடுமுறை நாட்களிலாவது மதுக்கடைகளை மூடவேண்டும் என்று 24.09.1929-இல் சட்டசபையில் ஒரு தீர்மானம் கொண்டு வந்தார். அதை அரசு ஏற்றுக்கொண்டது.
# இரட்டைமலை சீனிவாசன்

## சட்டசபை உறுப்பினர்

### ஆலய நுழைவுத் தீர்மானம்

ப. சுப்பராயன், 1933 சனவரி 31ஆம் நாள் சென்னை சட்டசபையில் ஆதிதிராவிடர்களை கோயிலில் நுழைய அனுமதிக்கச் சட்டமியற்ற வேண்டும் என்று ஒரு தீர்மானத்தைக் கொண்டு வந்தார். இத்தீர்மானத்தை ஆதரித்து இரட்டைமலை சீனிவாசன் பேசினார். இத்தீர்மானம் சட்டசபை வாக்கெடுப்புக்கு விடப்பட்டது 56 வாக்குகள், ஆதிதிராவிடர் கோயில் நுழைவுக்கு ஆதரவாகவும் 19 வாக்குகள் நடுநிலையாகவும் இருந்தது. எதிர்ப்பின்றி இத்தீர்மானம் நிறைவேற்றப்பட்டது. ஆனால் இந்துக்களின் சமய நம்பிக்கைகளை பாதிப்பதாகக் கூறி, இந்தியாவின் தலைமை ஆளுனர் (கவர்னர் ஜெனரல்) ஒப்புதல் அளிக்காததால் இத்தீர்மானத்துக்கு சட்ட ஏற்பு கிட்டவில்லை.
# இரட்டைமலை சீனிவாசன்

## ஆதி திராவிடர்களின் முதல் மாகாண மாநாடு

ஆதி திராவிடர்களின் முதல் மாகாண மாநாடு 29.01.1928இல் சென்னை பச்சையப்பன் கல்லூரியில் நடைபெற்றது. இரட்டைமலை சீனிவாசனைத் தலைமை ஏற்கும்படி வி. ஜி. வசுதேவப் பிள்ளை முன்மொழிந்து, வி. ஐ. முனிசாமிப் பிள்ளை வழிமொழிந்தவுடன் பலத்த கரவொலிகளுக்கிடையே இரட்டைமலை சீனிவாசன் தலைமைப் பொறுப்பை ஏற்றுக் கொண்டார். எம்.சி. மதுரை பிள்ளை வரவேற்புரையாற்றினார். வரவேற்புக் குழுவின் தலைவர் என். சிவராஜ் சிறப்புரையாற்றினார்.  
இம்மாநாட்டின் முக்கிய நோக்கம் அப்போது இந்தியாவிற்கு வரவிருந்த சைமன் குழுவிற்கு அறிக்கை தயாரித்துக் கொடுப்பதற்கான குழு அமைப்பதும், ஆங்கில அரசிற்கு ஆதி திராவிடர்களின் தேவைகளை வலியுறுத்துவதும் ஆகும். இம்மாநாட்டில் ஆதி திராவிடர்களுக்குத் தனித் தொகுதி வேண்டும் என்றும், 21 வயது அடைந்த அனைவருக்கும் வாக்குரிமை அளிக்கப்பட வேண்டும் என்றும், கல்வி, வேலைவாய்ப்புகளில் ஆதி திராவிடர்களுக்கு உரிய பிரதிநித்துவம் அளிக்கப்பட வேண்டும். உயர் கல்வி உள்பட அனைத்துக் கல்வியும் இலவசமாக வழங்கப்பட வேண்டும் எனவும் தீர்மானங்கள் நிறைவேற்றப்பட்டன. (1927 வரை பச்சையப்பன் கல்லூரியில் ஆதித் திராவிட மாணவர்களைச் சேர்த்துக்கொள்ளவில்லை. 1928இல் தான் முதன்முறையாக ஆதித் திராவிட மாணவர்களுக்கு கதவு திறக்கப்பட்டது. மதுரை பிள்ளை வரவேற்புரையில் பச்சையப்பன் கல்விக் குழுவிற்கு நன்றி தெரிவித்துக் கொண்டார்.)
# இரட்டைமலை சீனிவாசன்

## இலண்டன் வட்டமேசை மாநாட்டில் பங்கேற்பு

1930–32களில் இலண்டனில் நடைபெற்ற வட்டமேசை மாநாடுகளில் இவர், அம்பேத்கருடன் ஆதிதிராவிட மக்களின் பிரதிநிதியாகச் சென்று கலந்துகொண்டு சிறப்பாகப் பணியாற்றினார். காந்தியுடன் தென்னாப்பிரிக்காவில் தனக்கிருந்த நட்பைக் கொண்டு இலண்டனில் காந்தியுடன் நேரில் சந்தித்துப் பிரச்சினையைச் சுமூகமாக முடித்துவிட முயன்றார். ஆனால் பலன் இல்லை. அம்பேத்கருடன் இணைந்து காந்தியை எதிர்க்கத் தொடங்கினார். கடைசி வரையில் அம்பேத்கருடனும், தமிழகத்தில் திராவிட இயக்கத்தினருடனும் நட்புணர்வுடன் செயல்பட்டு வந்தார்.  
இலண்டன் வட்டமேசை மாநாட்டில் இரட்டைமலை சீனிவாசன் ஆதிதிராவிட மக்களுக்கு இரட்டை வாக்காளர் தொகுதி வழங்கப்பட வேண்டும் என்றும், ஆதிதிராவிட மக்களின் விகிதாச்சார அளவுக்கு ஏற்ப கல்வியிலும், வேலை வாய்ப்பிலும் உரிய பங்கு அளிக்கப்பட வேண்டும் என்பதையும் வலியுறுத்திப் பேசினார். இதே கோரிக்கையை வலியுறுத்தி அம்பேத்கரும் மிக விரிவாக வட்டமேசை மாநாட்டில் பேசினார்.  
இலண்டன் வட்டமேசை மாநாட்டில் இவர்கள் இருவரும் தயாரித்துக் கொடுத்த ஆவணம், ஆதிதிராவிட மக்களின் முழு உரிமையைப் பெற்றுத் தருவதாக அமைந்திருந்தது. இரட்டைமலை சீனிவாசனை வட்டமேசை மாநாட்டிற்கு அழைத்துச் சென்று தம்மைப் புறக்கணித்து விட்டார் என்ற கோபத்தில் எம். சி. இராசா, அம்பேத்கருக்கு எதிராக பூனா ஒப்பந்தத்தின்போது இந்து மகா சபைத் தலைவர் மூஞ்சேவுடன் சேர்ந்து கொண்டும் காந்திக்கு ஆதரவாகவும் செயல்பட்டார்.
# இரட்டைமலை சீனிவாசன்

## மதமாற்றக் கருத்து

அம்பேத்கர் 1935-இல் தான் மதம் மாற வேண்டும் என அறிவித்தபோது இரட்டைமலை சீனிவாசன் ”நாம் தான் இந்து மதத்தில் இல்லையே (அவர்ணஸ்தர்) வருணம் அற்றவர்கள் ஆயிற்றே, நாம் இந்துவாக இருந்தால் தானே மதம் மாற வேண்டும்” என்று அம்பேத்கருக்கு தந்தி மூலமாக தன் கருத்தைத் தெரிவித்தார்.
# இரட்டைமலை சீனிவாசன்

## மாறுபட்ட அணுகுமுறை

இரட்டைஇலை சீனிவாசனின் அரசியல் பயணத்தைக் கவனிக்கிறபோது அவர் பல்வேறு நிலைப்பாடுகள், ஆளுமைகள் சார்ந்து ஊடாடிவந்திருப்பதைப் பார்க்க முடிகிறது. ஒடுக்கப்பட்டோரின் சமயம்குறித்து அவருடைய காலத்தின் பிற தலைவர்களிலிருந்து மாறுபட்ட அணுகுமுறையை இரட்டைமலை சீனிவாசன் கொண்டிருந்தார். அயோத்தி தாசர் பவுத்தம் தழுவ உதவிய கர்னல் ஆல்காட்டை 1880-களிலேயே சந்தித்து உரையாடிவந்தபோதிலும், சீனிவாசன் பவுத்தம் தழுவவில்லை. பின்னர், அம்பேத்கரோடு தொடர்பு கொண்டிருந்தபோதும் அவருடைய மதமாற்றம் பற்றிய கருத்தோடு சீனிவாசன் இணக்கம் கொள்ளவில்லை. ஆனாலும், ஒடுக்கப்பட்டோரின் ஆன்மிக மரபுகளைத் தேடுவதில் அவர் ஆர்வம் கொண்டிருந்தார். இதன்படி, பின்னாளில் ஆலயப் பிரவேசம் நடந்தபோது பல்வேறு கோயில்களில், தாழ்த்தப்பட்ட மக்கள் முற்காலத்தில் பெற்றிருந்த உரிமைகளை எடுத்துக்காட்டி, ஆலயப் பிரவேசத்தை ஆதரித்தார். திருவாரூர் தியாகராஜர் கோயிலில் தியாகசாம்பான் வழிவந் தோர்க்கென்று அளிக்கப்பட்ட உரிமைகள், கும்ப கோணத்தில் பாழாக்கப்பட்ட நந்தன் கோட்டை மதில் போன்றவற்றைப் பற்றியெல்லாம் சீனிவாசன் பேசியிருக்கிறார்.  
1900-ல் சீனிவாசன் தென்னாப்பிரிக்காவுக்குச் சென்றார். அவர் இந்தியாவில் இல்லாத காலத்திலும் அவர் தொடங்கி விட்டுச்சென்ற அமைப்பு செயல்பட்டு வந்தது. 1920-களில் இந்தியா திரும்பினார். இந்தக் காலத்தில் நீதிக் கட்சியினரின் தொடர்பு அவருக்கு இருந்தது.
# இரட்டைமலை சீனிவாசன்

## மறைவு

சீனிவாசன், 18 செப்டம்பர் 1945 அன்று 2:45 மணியளவில் எண்.4, எம். வீரபத்திரன் தெரு, பெரியமேடு பகுதியில் தன் 87-ஆம் அகவையில் இயற்கை எய்தினார்.
# இரட்டைமலை சீனிவாசன்

## புகழ்

இரட்டைமலை சீனிவாசனின் பணிகளைப் பாராட்டி பிரித்தானிய அரசு, அவருக்கு ‘இராவ்சாகிப்’, ‘திவான் பகதூர்’, ‘இராவ் பகதூர்’ ஆகிய பட்டங்களை அளித்துச் சிறப்பித்தது. இரட்டை மலை சீனிவாசனின் பணியைப் பாராட்டி திரு.வி.க. அவர்கள், ‘திராவிடமணி’ எனும் பட்டம் வழங்கி சிறப்பித்தார்.  
இந்திய நடுவண் அரசு, 15.08.2000 இல் இரட்டைமலை சீனிவாசனுக்கு அஞ்சல் தலை வெளியிட்டுச் சிறப்புச் செய்தது.
# கம்மாளர்

**கம்மாளர்** (*Kammalar*) எனப்படுவோர் இந்திய மாநிலமான தமிழ்நாட்டிலும், இலங்கையின் வடகிழக்கு பகுதியிலும் வாழும் ஒரு தமிழ் சாதியினர் ஆவார். இவர்கள் தச்சர், கொல்லர், கற்தச்சர், தட்டார், கன்னார் என ஐந்து தொழிலை அடிப்படையாகக் கொண்டு வாழ்கின்றனர்.  
இவர்கள் பூணூல் அணிகின்றனர். இந்த தொழிலை செய்யக்கூடிய தமிழைத்தவிர பிறமொழி பேசக்கூடியவர்களும் தமிழ்நாட்டில் உள்ளனர். அவர்கள் தங்களை விஸ்வகர்மாலா விஷ்வபிராமணர் என்றும் அழைத்துக்கொள்கின்றனர். தமிழ் பேசுபவரும், தெலுங்கை பேசுபவரும் உள்ளனர். சைவ மற்றும் அசைவ உணவு உண்பவர்களாக உள்ளனர். மேலும் இவர்கள் வட தமிழ்நாட்டில் ஆச்சாரி என்றும் தென் தமிழ்நாட்டில் ஆசாரி மற்றும் விசுவகர்மா என்ற பொதுப்பெயரிலும் அழைக்கப்படுகிறார்கள். தமிழ்நாடு அரசு இடவொதுக்கீட்டு பட்டியலில், இவர்கள் பிற்படுத்தப்பட்ட பிரிவில் உள்ளனர். தமிழ்நாட்டில் இவர்கள் தமிழ், தெலுங்கு ஆகிய மொழிகளில் பேசக்கூடிய இருபிரிவினர்களாக உள்ளனர்.
# கம்மாளர்

## சொற்பிறப்பியல்

கம்மாளர் என்ற சொல் "கலை" அல்லது "செயல்பாடு" என்று பொருள்படும், தமிழ் வார்த்தையான *கம்* என்பதிலிருந்து உருவானது. பண்டைய சங்க இலக்கியங்களில் கம்மாளர் என்ற பெயர் குறிப்பிடப்பட்டுள்ளது, அவர்களை *கம்மியர்* என்ற பெயரில் குறிப்பிடுகிறது. அவர்களின் பெயர் "கண்களைக் கொடுப்பவர்" என்ற சொற்றொடரிலிருந்து பெறப்பட்டதாகக் கூறப்படுகிறது, இது தெய்வங்களின் சிலைகளுக்கு அவர்கள் கண்களை வழங்குவதைக் குறிக்கிறது.  
தமிழ்நாட்டில், *தமிழ் ஆச்சாரிகள்*, *தமிழ் கம்மாளர்* என்று அழைக்கப்படுகிறார்கள். அவர்கள் பொற்கொல்லர்கள் மற்றும் நில உரிமையாளர்களாக உள்ளனர்.  
தமிழ்நாட்டில், நாச்சியார்கோயில் நகரத்தில் உள்ள கம்மாளர் சமூகத்தினர், நாச்சியார்கோயில் அலங்கார பித்தளை விளக்குகள் தயாரிப்பதில், பெயர் பெற்றவர்கள் ஆவர்.
# கம்மாளர்

## இதையும் பார்க்க

- தச்சர்
# சஞ்சாரம் (திரைப்படம்)

**சஞ்சாரம்** (*The Journey*) என்பது இந்தியாவின் கேரள மாநிலத்தில் வெளியான ஒரு மலையாளத் திரைப்படம் ஆகும். இலிகி இயே. புள்ளபள்ளி எழுதி இயக்கியிருந்தார். இந்தப் படம் கேரளாவில் நிகழ்ந்த இரு பெண்களுக்கு இடையேயான காதலைப் பற்றிய உண்மைக் கதை ஆகும்.